Profesioniștii din industria turismului din Turcia și din România s-au întâlnit
Agențiile de turism din Turcia și din România s-au reunit la București pe data de 1 octombrie, în cadrul evenimentului organizat de Agenția pentru Promovarea și Dezvoltarea Turismului din Turcia (TGA) cu sprijinul Turkish Airlines. Aproximativ 70 de agenții de turism care operează în România au participat prin reprezentanții lor la un eveniment de prezentare a obiectivelor turistice din Turcia,  desfășurat la Grand Hotel Bucharest. În cadrul întâlnirii, au fost prezentate locațiile destinate atât turismului cultural cât și celui religios. După discursurile de deschidere a avut loc o sesiune de networking.